આ જ રીતે ઝવેરીઓ અને કન્સ્ટ્રક્શન લાઈન પર પણ અસર થશે. હાલપૂરતી તેમને બહુ તકલીફ પડશે અને આ ઘરેડમાં આવ્યા વિના છૂટકો પણ નથી. સરકાર પણ એમાં કોઈ બાંધછોડ કરવાની નથી પણ તેના માટે થોડો સમય જરૂર લાગશે. આંતરરાષ્ટ્રીય વેપારને આનાથી કોઈ અસર નહીં થાય. છતાં લાંબા ગાળે ડૉલરની કિંમત ઘટીને રૂ. ૪૦-૬૦ની વચ્ચે આવી જાય તો નવાઈ નહીં. કાળું નાણું બજારમાંથી દૂર થવાથી ભારતીય રૂપિયો મજબૂત બનશે. છતાં જીવનજરૂરી ચીજવસ્તુઓના ભાવ ઘટે તેવી શક્યતા ઓછી છે.